Antonio Konte
Šis raksts ir par Itālijas futbola treneri un bijušo futbolistu. Par paukotāju un olimpisko čempionu skatīt rakstu Antonio Konte (paukotājs). Antonio Konte (itāļu: Antonio Conte; dzimis 1969. gada 31. jūlijā) ir itāliešu futbola treneris un bijušais futbolists. Spēlētāja karjeras lielāko daļu pārstāvējis Turīnas "Juventus", spēlējis pussarga pozīcijā, aizvadījis 20 spēles Itālijas izlasē. Kopš 2024. gada jūnija Itālijas futbola čempionāta A sērijas kluba SSC Napoli galvenais treneris.